[{"text_idx": "#000008", "text": "Ni fydd Gwobrau Elusennau Cymru yn cael eu cynnal yn 2020 mwyach o ganlyniad i argyfwng COVID-19, ond yn hytrach bydd mis Hydref i gyd yn cael ei ddynodi i gydnabod gwaith arbennig mudiadau gwirfoddol a gwirfoddolwyr."}, {"text_idx": "#000010", "text": "O gyfeillachwyr yn taro heibio i ymweld a\u0302 chymydog hy\u0302n bob dydd Mawrth, i fudiadau\u2019n ymgyrchu dros gydraddoldeb ledled y wlad, mae\u2019r Gwobrau\u2019n amlygu ac yn dathlu\u2019r gwahaniaeth cadarnhaol y gallwn ei wneud i fywydau ein gilydd."}, {"text_idx": "#000011", "text": "Bu rhaid i CGGC wneud y penderfyniad anodd o ganslo\u2019r gwobrau eleni, gan ystyried diogelwch pawb fyddai ynghlwm a\u0302 nhw. Nid oedd hwn yn benderfyniad hawdd i\u2019w wneud gan fod y seremoni\u2019n ddigwyddiad mor bwysig er mwyn tynnu sylw at a dathlu\u2019r sector gwirfoddol yng Nghymru."}, {"text_idx": "#000012", "text": "Dros y misoedd diwethaf, mae\u2019r sector wedi camu i\u2019r adwy i amddiffyn a chefnogi ein cymunedau tra hefyd yn wynebu rhai o\u2019i heriau mwyaf mewn blynyddoedd maith \u2013 os nad erioed. Mae\u2019r ymdrechion hyn yn haeddu cael eu dathlu ac rydym yn ymroddedig i gynnal seremoni wobrwyo fwy, well cyn gynted ag y bydd yn ddiogel i ni wneud hynny."}, {"text_idx": "#000016", "text": "Byddem yn hoffi clywed am y grwpiau cymunedol, y mentrau cymdeithasol, y grwpiau nid-er-elw o bob math (a\u2019r gwirfoddolwyr!) y byddech chi\u2019n eu henwebu ar gyfer #NidGwobrauElusennauCymru. Efallai na fyddwn yn gallu cyflwyno tlysau na\u2019u gwahodd i fyny i\u2019r llwyfan, ond yn sicr gallwn gydnabod a rhoi diolch o\u2019r galon i\u2019r rhai a fyddai wedi eu henwebu neu a fyddai wedi ennill!"}, {"text_idx": "#000022", "text": "Anfonwch eich fideo at news@wcva.cymru, ac os oes gennych unrhyw luniau o\u2019r grw\u0302p neu\u2019r unigolyn yr hoffech i ni eu cynnwys mae croeso i chi eu hatodi at yr e-bost!*"}, {"text_idx": "#000024", "text": "Byddwn hefyd yn dangos uchafbwyntiau o\u2019n hoff fideos yn ein Darlith Flynyddol a\u2019n CCB rhithiol ym mis Tachwedd."}, {"text_idx": "#000028", "text": "Tagiwch CGGC (@CGGCCymru), os gwelwch yn dda, yn ogystal a\u0302\u2019r grw\u0302p neu\u2019r person rydych chi\u2019n eu henwebu yn eich neges, a beth am hoffi, rhannu neu ymuno a\u0302 ni i ddiolch i\u2019r rhai eraill sy\u2019n cael eu \u2018henwebu\u2019 sy\u2019n eich ysbrydoli chi, fel bod modd i ni ddangos ein gwerthfawrogiad a rhoi cydnabyddiaeth haeddiannol iddyn nhw am bopeth maen nhw\u2019n ei wneud."}, {"text_idx": "#000029", "text": "Gobeithiwn gysylltu a\u0302 chi\u2019n fuan a\u0302 dyddiad ar gyfer Gwobrau Elusennau Cymru 2021 ac edrychwn ymlaen at noson o ddathlu cyfraniadau arbennig elusennau, grwpiau cymunedol, grwpiau nid-er-elw a gwirfoddolwyr yng Nghymru."}]